钦定古今图书集成/明伦汇编/氏族典/第493卷 > 《凌迪知万姓统谱》 > 孟昶
## 钦定古今图书集成/明伦汇编/氏族典/第493卷 > 《凌迪知万姓统谱》 > 孟昶

按《宋史西蜀世家》，“孟昶，初名仁赞，及僭位，改焉。其先
邢州龙冈人。父知祥，称帝于蜀，知祥卒，昶袭位，改元
广政。及太祖下荆楚，昶欲遣使朝贡，王昭远等固止
之。太祖诏蜀之邸吏将卒先在江陵者，并放还，仍给
赐钱帛以遣。乾德二年，昶遣孙遇、杨蠲、赵彦韬为谍
至京师，彦韬潜取昶与并州刘钧蜡丸帛书以告先”
太祖已有西伐之意而未发，及览书，即命忠武军节
度王全斌等率兵讨之，昶举族与官属待罪阙下。太
祖御崇元殿，备礼见之，以为开府仪同三司、检校太
师、秦国公。数日卒，谥恭孝。昶三子：元哲、元玨、元宝。元
宝先卒。昶弟仁贽、仁裕、仁操。